Document ID: /roh_data/filtered/fineweb-2-filterrobots_roh.jsonl.gz/53441

Furmas alternativas per star sur notg èn popularas tar giasts, saja quai en jurtas, iglus u en ina gondla transfurmada. Ed il potenzial n'è anc betg explotà. Quai mussà in studi che la Scola auta spezialisada dal Grischun ha fatg sin incumbensa da l'Uffizi per economia e turissem dal Grischun.
Ils alloschis pon esser ina nischa turistica per il Grischun. Surtut giasts plitost activs tschertgan da star sur notg en alloschis extraordinaris. Vitiers vegn: Pli spectaculara e singulara che la purschida è e dapli ch’ils giasts èn pronts da pajar per ina notg. Oz vegnia quest potenzial turistic dentant strusch nizzegià, scriva la Scola aulta spezialisada FHGR. Tranter auter perquai ch'ina plattafurma standardisada manca.
Dentant saja per giasts grev da tschertgar questa purschida. Pervia da la mancanza da noziuns e plattafurmas standardisadas na chatt'ins ellas betg tgunsch u mo per casualitad.